### Beslutning

Godkendt.

Afbud: Silas Lind, Xenia Bech (Stedfortræder: Nana Overgaard)

### Sagsfremstilling

## Resume og sagens baggrund

Økonomistaben fremlægger budgetopfølgning pr. 30. september for alle udvalgsområder. Alle partnerskabsholdere følger månedligt op på deres budget, så de har overblik over afholdte udgifter og indtægter, og hvad der forventes resten af året. Dette danner baggrund for budgetopfølgningen.

I forbindelse med denne budgetopfølgning skal der tages stilling til en række positive og negative tillægsbevillinger for at få et så retvisende budget som muligt og samtidig overholde bevillingsreglerne.

## Indstillinger

Direktøren indstiller, at der gives følgende
tillægsbevillinger som er nærmere beskrevet i bilag til dagsordenen:

|  |  |
| --- | --- |
|  | Mio. kr. |
| Tillægsbevillinger, drift | -17,2 |
| Tillægsbevillinger, finansiering | -6,5 |

## **Behandling**

Direktionen,
Økonomiudvalget, Kommunalbestyrelsen.

## Sagsfremstilling

Økonomistaben fremlægger budgetopfølgning pr.
30. september for alle udvalgsområder.

I forhold til det korrigerede budget viser budgetopfølgning pr. 30. september 2024:

* 62,7 mio. kr. i forventet mindreforbrug til drift
* 8,4 mio. kr. i forventet mindreforbrug i forhold til den korrigerede serviceramme
* 6,5 mio. kr. i forventet mindreforbrug til finansiering
* 254,6 mio. kr. i forventet mindreforbrug til anlæg, brutto
* 214,1 mio. kr. i forventet mindreforbrug til anlæg, netto

|  |  |  |  |  |
| --- | --- | --- | --- | --- |
| Mio. kr. | Oprindelig budget | Korrigeret budget | Forventet forbrug | Mer-/mindreforbrug  (minus er lig merforbrug) |
| Drift | 3.890,5 | 3.916,6 | 3.853,9 | 62,7 |
| Serviceramme | 2.581,4 | 2.606,1 | 2.597,7 | 8,4 |
| Finansiering | -4.004,3 | -4.261,7 | -4.268,2 | 6,5 |
| Anlæg, brutto | 170,0 | 424,6 | 170,0 | 254,6 |
| Anlæg, netto | 113,8 | 345,1 | 130,9 | 214,2 |

Det korrigerede budget for 2024 består af det oprindelige budget, som blev vedtaget i oktober 2023, tillagt tillægsbevillinger der er givet i løbet af 2024.

Tillægsbevillinger der er givet i 2024 er primært overførsel af budget fra 2023 som ikke blev brugt. De beløb der blev overført fra 2023 er 16,4 mio. kr. til drift og 161,4 mio. kr. til anlæg.

I forbindelse med denne budgetopfølgning skal der tages stilling til en række positive og negative tillægsbevillinger for at få et så retvisende budget som muligt og samtidig overholde bevillingsreglerne.

Nedenfor følger dels en kort status på budget
ift. drift, anlæg og finansiering og en kort opsummering af de indstillede
tillægsbevillinger i hovedtal. Specifikationer fremgår af bilag til sagen.

*Drift*

Der forventes samlede netto mindreforbrug på
62,7 mio. kr.

En række områder forventer mindreforbrug,
men der er også områder, hvor der forventes merforbrug. Det er blandt andet
Plan, Byg og Miljø, Vej, Ejendom og Affald, Ronja Hermansen, Sundhed og
Myndighed og Børn og Familie. Jobcenter og Borgerservice forventer et samlet
mindreforbrug, hvilket primært skyldes færre modtagere af A-dagpenge,
kontanthjælp m.v.

Der henvises til de enkelte udvalgs dagsordenspunkter som er vedlagt som bilag.

*Anlæg*

Der er foretaget et skøn over forventede
udgifter og indtægter for hvert anlæg. Der forventes
et mindreforbrug ved årets udgang vedrørende henholdsvis frigivne
anlægsbevillinger på 124,4 mio. kr. og ikke frigivne rådighedsbeløb på 89,7
mio. kr. Heraf er 197,8 mio. kr. disponeret anvendt efterfølgende.

*Finansiering*

Netto forventes samlet set mindreudgifter på
6,5 mio. kr. Dette skyldes primært, at der har været ikke budgetterede
indtægter vedrørende ændret pris- og lønskøn, merindtægter ifm. tilbagebetaling
af indefrosne lån til ejendomsskat, samt en ikke budgetteret udgift vedrørende
regulering af grundskyld for perioden 2021-2023.

*Opsummering tillægsbevillinger*

I forbindelse med årets lov-og
cirkulæreprogram forventes enkelte nye/ændrede opgaver at medføre mer-
eller mindreudgifter for kommunerne. Der er foretaget en vurdering af
betydningen for Kalundborg Kommune.

Puljebeløb på 20 mio. kr. afsat til sikring
af en fortsat stabilitet og et uændret serviceniveau på velfærdsområderne, hvis
økonomiaftalen med regeringen ikke overholdes, tilføres kassen.

Herudover er der en række tilretninger bl.a.
på beløb der flyttes mellem udvalg.

Er der herefter udvalg, hvor det forventede
forbrug overstiger det korrigerede budget, skal der gives såkaldte tekniske
tillægsbevillinger til udvalget for at sikre, at udvalgets bevillingsrammer
overholdes.

Endelig er der indstillet tillægsbevillinger
på finansieringssiden. Blandt andet positiv midtvejsregulering af tilskud og
udligning samt ændret pris- og lønskøn, ikke budgetterede merindtægter
vedrørende tilbagebetaling af indefrosne lån til ejendomsskat, samt ikke
budgetterede udgifter vedrørende regulering i grundskyld for perioden
2021-2023.

I alt udgør tillægsbevillingerne følgende:

|  |  |
| --- | --- |
|  | Mio. kr. |
| Tillægsbevillinger, drift | -17,2 |
| Tillægsbevillinger, finansiering | -6,5 |
| I alt (lægges i kassen) | -23,7 |

*Opfølgning på økonomiaftalen mellem
regeringen og KL*

Økonomiaftalen mellem regeringen og KL
omfatter et aftalt loft for kommunernes samlede serviceudgifter i 2024. En del
af bloktilskuddet er gjort betinget af, at kommunerne samlet overholder det
aftalte udgiftsniveau. Hvis aftalen ikke overholdes, vil der ske en reduktion i
kommunernes bloktilskud i 2025. Den samlede ramme er i juni 2024 korrigeret for
blandt andet lov- og cirkulæreprogrammet, samt ændret pris- og lønskøn.

Når det på baggrund af regnskaberne skal
opgøres, om kommunerne har overholdt servicerammen, vil den korrigerede
serviceramme blive sammenholdt med forbruget til service.

Ifølge partnerskabsholdernes månedlige
gennemgang af deres budgetter, forventes der således pr. 30. september 2024 et
mindreforbrug til service i forhold til den korrigerede serviceramme på 8,4
mio. kr.

Økonomiaftalen omfattede også et aftalt loft
for kommunernes samlede skattefinansierede bruttoanlægsudgifter i 2024, det vil
sige uden at medregne eventuelle anlægsindtægter. Der er dog ikke sanktion,
hvis regnskaberne viser, at aftalen ikke overholdes.

Økonomistaben vurderer, at kassebeholdningen
ultimo 2024 udgør ca. 50 mio. kr., som beskrevet i perspektivnotatet til
budgetseminaret vedrørende budget 2025.

## Økonomiske konsekvenser

Budgetopfølgningen i forhold til nuværende
budget viser:

* 62,7
  mio. kr. i forventet mindreforbrug til drift
* 8,4
  mio. kr. i forventet mindreforbrug i forhold til den korrigerede
  serviceramme
* 6,5 mio. kr. i forventet mindreforbrug til finansiering
* 254,6
  mio. kr. i forventet mindreforbrug til anlæg, brutto
* 214,1
  mio. kr. i forventet mindreforbrug til anlæg, netto

 Der indstilles
tillægsbevillinger på i alt netto -23,7 mio. kr. (drift og finansiering).

### Sagens forløb

12/11/2024 Direktionen
Anbefales.
20/11/2024 Økonomiudvalget
Anbefales.

Afbud: Marius Gregersen